અમેરિકામાં યોજાયેલી કોંગ્રેસની મધ્યસત્ર ચૂંટણીમાં મૂળ ભારતીય અમેરિકી નાગરિક ચાર સાંસદો ડેમોક્રેટીક પાર્ટીમાંથી પ્રતિનિધિ સભામાં ચૂંટાયા છે. આ ઉપરાંત એકાદ ડઝન જેટલા અન્ય વંશીય પ્રતિનિધિઓ પણ ચૂંટાયા છે. ઈલીનોય જિલ્લાની બેઠક પરથી રાજા કૃષ્ણમૂર્તિ બીજીવાર ચૂંટાયા છે. આ ઉપરાંત સતત ચોથીવાર ડોક્ટર અમી બેરા કેલિફોર્નિયામાંથી ચૂંટાયા છે. સિલિકોન વેલીમાં રો ખન્નાએ જીત મેળવી છે. આ ઉપરાંત પ્રમિલા જયપાલે ૬૬ ટકા પોઈન્ટ સાથે ક્રેગ કેલરને હાર આપી છે. વિધાનસભાઓમાં પણ કેટલાક મૂળ ભારતીયો ચૂંટાયા છે.